Rehiyon Metropolitana han Santiago

An Rehiyon Metropolitana han Santiago (ha Kinastila: Región Metropolitana de Santiago) usa han mga napulo kag lima nga rehiyon nga nagbabahin-bahin han Chile. Ginsasapitan ini ha amihanan ngan ha katundan han V Rehiyon han Valparaíso, han VI Rehiyon han Libertador General Bernardo O'Higgins ha salatan ngan han Republika Argentina ha sidlangan.

Upod hin kahaluag hin katunaan nga 15,403.2 ka km², amo ini an giguti-ayi han ngatanan nga mga rehiyon kondi amo liwat ini an gidamo-i hin molupyo nga mayda populasyon nga gin-estimar para han tuig 2009 nga 7,003,122 nga mga molupyo. An rehiyon nahimo han mga lalawigan han Chacabuco, Cordillera, Maipo, Melipilla, Santiago ngan Talagante. An kapital han rehiyon amo an syudad han Santiago de Chile nga amo liwat an kapital han nasod.

An Rehiyon Metropolitana mayda mga dirudilain nga mga karakteristika nga espesyal komo lingkoranan han kapital han nasod, nga upod ini nga amo la ini nga rehiyon nga waray ig-indikar hin Romano nga numero (bisan man kon ini amo an XIII ngan hin pira nga mga butang gin-indikar ini nga Décimotercera Región). Dugang pa, amo la ini nga rehiyon han bug-os nga nasod nga waray direkto nga akseso ngadto han Kalawdan Pacifico.

Mga rehiyon han Chile